stanford-oval/wikipedia huggingface dataset:
וילהלם, רוזן שאומבורג-ליפה
ביוגרפיה > פורטוגל

בשנת 1762, לבקשת המרקיז דה פומבל (שר החוץ הפורטוגלי) הוא הוביל, כגנרליסימו, את כוחות הברית בעלות הברית בפורטוגל נגד הפלישה הספרדית. וילהלם ניהל מערכה הגנתית מבריקה של מתקפות ומתקפות נגד, כך שהאויב, אף על פי שהייתה לו עליונות של שלוש על אחד במספרים, תמיד נתקל במגינים במצב טוב ומעולם לא העז להסתכן בהתקפה מוחלטת. לבקשת פומבל הוא נשאר בפורטוגל שנה לאחר הסכם השלום של 1763, במטרה לבנות מחדש ולהכשיר את צבא פורטוגל לצבא מקצועי יותר.
הוא היה גם תאורטיקן צבאי משפיע וחסיד של לוחמה הגנתית. אחת הסיסמאות הידועות ביותר שלו היא: "Kein anderer als der Defensivkrieg ist rechtmäßig!" ("רק לוחמה הגנתית מוצדקת!")
הוא נפטר בוולפנהאוזן והוחלף על ידי בן דודו, פיליפ השני ארנסט, רוזן ליפה-אלפרדיסן. כאחת הדמויות הגדולות בהיסטוריה הגרמנית, הוא מונצח על ידי פסל במקדש ולהאלה.
משפחתו

עד 1764 נולדו לווילהלם שני ילדים לא חוקיים, יוזף ואולימפיה פטרונליה. הם נולדו באלבס, פורטוגל. אולימפיה הוטבלה בכנסייה "מטריז" בעיר קמפו מאור ב-24 ביוני 1764. שנים לאחר מכן, לפני נישואיה, הוכרה אולימפיה על ידי בן דודה של אביה, פיליפ השני ארנסט, ושמה שונה לאולימפיה פטרונליה ארנסטינה דה שאומבורג-ליפה. אולימפיה נפטרה ב-25 בנובמבר 1822.
הוא התחתן ב-12 בנובמבר 1765 בשטאטדגן לרוזנת מארי ברברה אלונור מליפה-ביסטרפלד, בתו של קרל פרידריך אוגוסט, רוזן ליפה, ממנה נולדו להם שני ילדים, הרוזנת אמיליה (1771–1774) ובן שמת בלידתו (1772).
הערות שוליים

↑  Novo Tópico. "Olímpia Patronellia Ernestina de Schaumburg-Lippe, * 1764". Geneall.net. נבדק ב-2017-03-05.
| --- | --- |
בקרת זהויות :  BNE: XX1434707  BnF: cb126845501 (data)  GND: 118632949  ISNI: 0000 0000 8090 3744  LCCN: n82107970  NKC: mzk2004244543  NTA: 069619298  RERO: 02-A003793303  SUDOC: 078372313  VIAF: 10639163   WorldCat (עם VIAF): 10639163 
אשתו של וילהלם, מארי ברברה אלונור
ורקליאני

| --- | --- |
סמל ורקליאניסמל ורקליאני
ארמון בוורקליאני
ארמון בוורקליאני
 מדינה:  לטביה לטביה
 מחוז:  ורקליאני
 תאריך ייסוד:  1928 
 שטח:  5.33 קמ"ר
 גובה:  107 מטרים
 אוכלוסייה:  ‏
  ‑ בעיירה:  1,653 (1 בינואר 2024)
  ‑ צפיפות:  367.73 נפש לקמ"ר (2016)
 קואורדינטות:  56°36′N 26°45′E﻿ / ﻿56.600°N 26.750°E﻿ / 56.600; 26.750
 אזור זמן:  UTC +2
 www.varaklani.lv
  מפת מיקום  מפה מפורטת   (למפת לטביה מוגדלת) ריגה דאוגבפילס ילגבה יורמלה לייפאיה אלוקסנה ונטספילס יקבפילס רזקנה ולמיירה בלארוס רוסיה אסטוניה ליטא הים הבלטיורקליאני(למפת לטביה רגילה) ריגה דאוגבפילס ילגבה יורמלה לייפאיה אלוקסנה ונטספילס יקבפילס רזקנה ולמיירה בלארוס רוסיה אסטוניה ליטא הים הבלטיורקליאני  he tabBackground:;tabBorder:#aaa;defaultTab:0;
 
ורקליאני (בלטבית: ‏Varakļāniקובץ:Lv-Varakļāni.ogg‏Ⓘ‏; ביידיש: וארקליאן) היא עיירה במזרח לטביה, בה התקיימה עד השואה קהילה יהודית גדולה.
ורקליאני נזכרת לראשונה בשנת 1226. בשנת 1928 הוענקו ליישוב זכויות עיר.
יהודי ורקליאני

בשנת 1897 היוו היהודים כ-75% מאוכלוסיית ורקליאני. בשנת 1935 נמנו בוורקליאני 950 יהודים, כ-60% מכלל תושביה, ופעלו בה שלושה בתי כנסת, תלמוד תורה, וכן חוגים ציוניים. פעילות זו הופסקה עם כניסת הסובייטים לאזור בשנת 1940. בתקופה זו הגיעו לעיירה פליטים יהודים.
עם פרוץ מבצע ברברוסה, בסוף יוני 1941, נכנסו לעיירה הגרמנים, ועד מהרה הטילו על יהודי המקום גזירות שונות, ובהן החרמת רכוש, העסקה בעבודות כפייה משפילות, וריכוז בגטו.
ב-4 באוגוסט 1941 רוכזו כ-540 יהודי הגטו שבעיירה, ונרצחו בבורות ירי שכרו בעצמם בבית העלמין היהודי בעיירה. בחודשים שלאחר מכן ערכו הגרמנים מצוד אחר יהודים מומרים בעיירה, והוציאו אותם להורג. טרם נסיגתם, ציוו הגרמנים על איכרים מקומיים לשרוף את גופות הנרצחים שבבורות הירי בעיירה.
הוריו של שלום חנוך ואמו של חנן יובל עלו לארץ מוארקליאן בשנות ה-30.
לאחר המלחמה חזרו לעיירה כ-20 משפחות יהודיות שהספיקו להימלט מזרחה טרם כניסת הגרמנים.
במהלך שנות ה-50 וה-60 הקהילה היהודית בוארקליאן חדלה להתקיים עקב הגירת המשפחות לריגה ודווינסק, משם רובן ככולן עלו ארצה בשנות ה-70.
כיום נותר בוארקליאן יהודי אחד בלבד.
ונדי ריצ'רד

| --- | --- |

 לידה:  20 ביולי 1943 מידלסברו, הממלכה המאוחדת 
 פטירה:  26 בפברואר 2009 (בגיל 65) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  1960–2009 (כ־49 שנים) 
 מקום לימודים:  Royal Masonic School for Girls  האקדמיה לאמנויות התיאטרון איטליה קונטי 
 פרסים והוקרה:  חברה במסדר האימפריה הבריטית
 פרופיל ב-IMDb
 
ונדי ריצ'רד (באנגלית: Wendy Richard;‏ 20 ביולי 1943 - 26 בפברואר 2009) הייתה שחקנית אנגלייה הידועה בעיקר בשל תפקידה כמיס בראהמס בסדרה הקומית "מישהו מטפל בך?".
קריירה

ונדי ריצ'רד נולדה בשם ונדי אמרטון במידלסברו שבצפון-מזרח אנגליה. היא למדה בפנימייה הפרטית Royal Masonic School שבפאתי לונדון, ומאוחר יותר למדה משחק באקדמיית איטליה קונטי שבלונדון.
ריצ'רד קיבלה תפקיד טלוויזיוני ראשון ב-1961, וב-1962 ליוותה את מייק סארני בשירו "Come Outside", שהגיע למקום הראשון בטבלת המכירות של הסינגלים בבריטניה. פרסומה הגיע שנים ספורות מאוחר יותר, לאחר שהחלה לגלם את ג'ויס הארקר בסדרת הטלוויזיה "The Newcomers" בהפקת ה-BBC. במקביל, השתתפה בסדרות טלוויזיה ובסרטים, בעיקר בתפקידים משניים או בתפקידי אורח.
החל מ-1972 השתתפה בסדרה הקומית "מישהו מטפל בך?". ריצ'רד גילמה את דמותה של מיס בראהמס, צעירה בעלת מבטא קוקני כבד, ששימשה כעוזרתה של גב' סלוקומב במחלקת בגדי נשים. במקביל לירידתה של הסדרה מהמרקעים בראשית 1985, החלה לשחק בהפקה נוספת של ה-BBC, אופרת הסבון "איסטאנדרס". ריצ'רד גילמה את אחת הדמויות הבולטות בסדרה זו, פולין פאולר, במשך למעלה מעשרים שנה, עד למותה הטלוויזיוני של הדמות בשנת 2006. בתקופה הממושכת שבה השתתפה בשתי סדרות אלה, כמעט שלא השתתפה בסדרות טלוויזיה ובסרטים אחרים.
בשנת 2000 קיבלה ריצ'רד מהמלכה אליזבת השנייה תואר אבירות (MBE) בשל פועלה רב השנים בתחום הדרמה. בשנת 2007 הוענק לה פרס אופרות הסבון הבריטי על מפעל חיים.
חייה האישיים

ריצ'רד הייתה נשואה שלוש פעמים לתקופות קצרות: לליאונרד בלאץ' (1974-1972), ויל ת'ורפ (1984-1980) ופול גלורני (1994-1990). כל הנישואים הסתיימו בגירושים.
במהלך שנות התשעים התמודדה עם מחלת סרטן השד. ב-2005 התבשרה שהבריאה מהמחלה לגמרי, אך המחלה שבה ותקפה אותה ב-2008. ב-2009 נפטרה.
הערות שוליים

↑  Kris Green, The British Soap Awards 2007: The Winners, Digital Spy, ‏2007-05-26 (באנגלית בריטית)
| --- | --- |
בקרת זהויות :  ISNI: 0000 0000 4601 3772  LCCN: no97050978  MusicBrainz: ff650103-42d3-45e7-a697-df56147796b8  NTA: 317193708  VIAF: 29139521   WorldCat (עם VIAF): 29139521
ז'ואאו מנואל, נסיך פורטוגל

ז'ואאו מנואל, נסיך פורטוגל (בפורטוגזית: João Manuel de Portugal;‏ 3 ביוני 1537 - 2 בינואר 1554), היה בנו של ז'ואאו השלישי, מלך פורטוגל ואביו של סבשטיאו, מלך פורטוגל.
ביוגרפיה

ז'ואאו מנואל נולד ב-3 ביוני 1537 באבורה, לז'ואאו השלישי, מלך פורטוגל ולקתרינה מאוסטריה, מלכת פורטוגל, בתם של פליפה הראשון, מלך קסטיליה וחואנה הראשונה, מלכת קסטיליה. ז'ואאו מנואל היה נער חולני, אולם שלא כמו ארבעת אחיו הגדולים, הוא שרד את ימי הילדות והגיע לבגרות.
ב-11 בינואר 1552 התחתן ז'ואאו מנואל עם בת דודו חואנה מאוסטריה, נסיכת פורטוגל, בתם של קרל החמישי, קיסר האימפריה הרומית הקדושה ואיזבלה, נסיכת פורטוגל. ב-2 בינואר 1554 מת ז'ואאו מנואל בליסבון, ושבועיים לאחר מכן נולד בנו סבשטיאו, מלך פורטוגל.
ז'ואאו לורנסו

ז'ואאו מנואל גונסלווש לורנסו (בפורטוגזית: João Manuel Gonçalves Lourenço; נולד ב-5 במרץ 1954) הוא מדינאי אנגולי המכהן כנשיאה מאז שלהי 2017. לפני כן, היה שר ההגנה בשנים 2014–2017. מאז שנבחר לנשיאות, הוא סגן נשיא התנועה העממית לשחרור אנגולה, מפלגת השלטון. הוא היה המזכיר הכללי של המפלגה בשנים 1998–2003.
ביוגרפיה

לורנסו נולד בראשית מרץ 1954, וגדל במשפחה מעורבת פוליטית בת עשרה ילדים. אביו, סקויירה ז'ואאו לורנסו (1923–1999), יליד מלאנז'ה, היה פעיל לאומן ואח מוסמך, שנשלח לשלוש שנות מאסר באנגולה הפורטוגזית בעוון פעילות פוליטית בלתי חוקית. אמו, יוזפה גונסלווש סיפריאנו לורנסו (1928–1998) הייתה חייטת ילידת נמיביה. הוא רכש השכלה יסודית ותיכונית בבירת אנגולה, לואנדה.
לורנסו למד במכון התעשייתי של לואנדה. הוא החל את הקריירה הצבאית שלו במסרת מאבק נגד פורטוגל במהלך מלחמת העצמאות של אנגולה ונלחם מטעם שורות התנועה העממית לשחרור אנגולה במלחמת האזרחים באנגולה. לורנסו התאמן בארטילריה ולאחר מכן נהפך לקצין פוליטי בחזית. ב-1978, לורנסו נסע לברית המועצות ולמד ב"אקדמיית לנין העליונה", אקדמיה צבאית בה המשיך את אימוניו הצבאיים והשלים תואר שני במדעי ההיסטוריה. לורנסו שב לאנגולה ב-1982. כשהוא קצין צבאי מוערך, פנה לורנסו לפוליטיקה הלאומית וב-1984 מונה למושל פרובינציית מושיקו.
ראשית הקריירה הפוליטית של לורנסו הייתה מוגבלת לקצין האחראי לשמירה על מורל החיילים. בעקבות מינויו למושל פרובינציית מוקסיקו ב-1984, המשיך לטפס במעלה שורות המפלגה השולטת. לורנסו כיהן כנשיא הקבוצה הפרלמנטרית של התנועה העממית באספה הלאומית בשנים 1993–1998.
בקונגרס המפלגה, הוא נבחר למזכיר הכללי של התנועה ב-12 בדצמבר 1998. בחירתו הייתה פרי רעיונו של ז'וזה אדוארדו דוש סנטוש, שראה בלורנסו כיורשו העתידי. עם זאת, לאחר שדוש סנטוש אמר ב-2001 כי לא יתמודד מחדש לנשיאות, לורנסו הביע בגלוי עניין להפוך למועמד התנועה העממית לנשיאות, ובכך פגע ביחסיו עם הנשיא דוש סנטוש, שלא באמת פרש מהנשיאות אלא הודיע זאת על מנת לחשוף יריבים פוליטיים. הוא מונה לשר ההגנה באפריל 2014, ובאוגוסט 2016 נבחר לסגן נשיא התנועה העממית.
בשלהי אוגוסט 2017 נבחר לורנסו לנשיא אנגולה, לאחר 38 שנות שלטונו של דוש סנטוס. באוגוסט 2022 נבחר לכהונה נוספת.
הערות שוליים

↑  אוריאל לוי, ‏מחליפים נשיא, באתר דבר העובדים בארץ ישראל, 25 באוגוסט 2017
↑  ‏AEF, המדינה שבוחרת נשיא חדש אחרי 38 שנה, באתר ynet, 23 באוגוסט 2017
↑  "President João Lourenço of Angola is heading for a narrow reelection victory". Le Monde.fr (באנגלית). 2022-08-27. נבדק ב-2022-08-27.
| --- | --- |
בקרת זהויות :  GND: 1192338103  LCCN: no2018146090  VIAF: 4154135785415082348   WorldCat (עם VIAF): 4154135785415082348
ורשטו

ורשטו (בהונגרית: Vöröstó) הוא כפר על גדות אגם בלטון במחוז וספרם שבמרכז הונגריה.
כמו יישובים רבים באירופה גם בורשטו מספר התושבים נמצא בירידה. כך, בשנת 1990 חיו בכפר 127 תושבים, ובשנת 2020 100 תושבים.
הערות שוליים

↑  נתוני הכפר באתר הלמ"ס ההונגרי
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת וספרם |
| --- | --- | --- |
| יישובים | וספרם • באנד • ברנג • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטגאל • סנטקיראיסבדיה • טוטוואז'ון • וספרמפאיס • ורשטו |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
ז'ואאו מריו (2000)

ז'ואאו מריו נטו לופש (בפורטוגזית: João Mário Neto Lopes; נולד ב-3 בינואר 2000) הוא כדורגלן פורטוגזי המשחק בעמדת המגן הימני בקבוצת פורטו מליגת העל הפורטוגלית ובנבחרת פורטוגל.
קריירה

מריו נולד בסאו ז'ואאו דה מדיירה והצטרף למחלקת הנוער של פורטו בגיל 9. באוקטובר 2018 ערך את הופעת הבכורה בקבוצת המילואים של המועדון.
ביוני 2020 זומן לראשונה לסגל הקבוצה הבוגרת וערך את הופעת הבכורה שלו ביולי 2020 בניצחון 0-2 על ספורטינג ליסבון שהבטיח את האליפות. באוגוסט 2020 פתח בהרכב בניצחון 1-2 על בנפיקה ליסבון בגמר הגביע הפורטוגלי.
נבחרת לאומית

מריו הפך לשחקן הרכב קבוע כמגן ימיני בנבחרת הצעירה של פורטוגל תחת המאמן סרז'יו קונסייסאו. בספטמבר 2020 ערך את הופעת הבכורה שלו בנבחרת פורטוגל הצעירה ואף כבש בניצחון 0-4 על קפריסין. ב-16 בנובמבר 2023 ערך מריו את הופעת הבכור שלו בנבחרת הבוגרת כשעלה כמחליף בניצחון 0-2 על נבחרת ליכטנשטיין במסגרת מוקדמות יורו 2024.
הערות שוליים

↑  Sub21: Portugal goleia em Chipre e Diogo Leite bisa, maisfutebol
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'ואאו מריו (2000)".
ורשאבה צנטראלנה

| --- | --- |


 מידע על הבנייה
 חנוכת התחנה:  8 בדצמבר 1975 
 אדריכל:  ארסניוש רומנוביץ ופיוטר שימניאק
 מיקום
 מיקום:  ורשה, פוליןפולין
 מדינה:  פולין פולין
 קואורדינטות:  52°13′43″N 21°00′11″E﻿ / ﻿52.228611111111°N 21.003055555556°E﻿ / 52.228611111111; 21.003055555556
 תחנות סמוכות:  ורשאבה זחודניה, ורשאבה וסחודניה, ורשאבה זחודניה, ורשאבה וסחודניה 
 מידע על התחנה
 בעלים:  הרכבות הפולניות הממלכתיות 
 רציפים:  8 
 קווים העוברים בתחנה:  קו 2 
  (למפת ורשה מוגדלת) ורשאבה צנטראלנה(למפת ורשה רגילה) ורשאבה צנטראלנה
 
ורשאבה צנטראלנה (פולנית Warszawa Centralna - "תחנת הרכבת המרכזית - ורשה") היא תחנת הרכבת המרכזית של ורשה בירת פולין. התחנה שאותה תכננו האדריכלים ארסניוש רומנוביץ ופיוטר שימניאק ממוקמת בשדרות ירושלים (Aleje Jerozolimskie) במרכז העיר והיא משרתת רכבות אזוריות, בינעירוניות ובינלאומיות.
מבנה

התחנה ממוקמת על קו הרכבת התת-קרקעי החוצה את מרכז ורשה ממזרח למערב, בין תחנת "ורשאבה שרודמיישצ'ה ו.קה.דה."(Warszawa Śródmieście WKD) ממערב, ו"ורשאבה שרודמיישצ'ה פה.קה.פה." (Warszawa Śródmieście PKP), המשרתות את רשת הקווים הפרוורית והמרוחקות ממנה מטרים ספורים בלבד. בקווים בינעירוניים, תחנות השירות הסמוכות לוורשאבה צנטראלנה הן "ורשאבה זַחודניה" (Warszawa Zachodnia, "ורשה מערבית") ו"ורשאבה וְסחודניה (Warszawa Wschodnia, "ורשה מזרחית"). במרחק של 400 מטר מהתחנה נמצאת תחנת הרכבת התחתית "צנטרום" (Centrum). בתחנה ארבעה רציפי אי ושמונה מסילות רכבת תת-קרקעיים, והיא כללה כבר בעת פתיחתה דלתות אוטומטיות ודרגנועים, כמקובל במבנים דומים במערב.
בנייתה של התחנה החלה בשנת 1972 והסתיימה שלוש שנים לאחר מכן. המבנה נחשב לאחת מספינות הדגל של האדריכלות הקומוניסטית בפולין בשנות השבעים של המאה ה-20, אך הפך לפיל לבן כבר בתחילת דרכו בשל שינויים רבים בתוכניות הבנייה שפגעו בהתאמתו למטרה שלשמה נבנה ובאיכות הבנייה. מסיבות תעמולתיות הוחלט להשלים את בנייתה של התחנה בחופזה כדי שתסתיים לפני ביקורו של ליאוניד ברז'נייב בעיר ב-1975. חיפזון זה הוביל לפגיעה באיכות המבנה וחייב עבודות תיקון ושיפוץ שנמשכו בשנות השמונים של המאה ה-20.
ראו גם

רייל בלטיקה
זמר זמר לך

זֶמֶר זֶמֶר לָךְ הוא שיר עברי שחיבר המשורר אברהם בן-זאב, אז חבר קיבוץ עין שמר, בשנות הארבעים. הלחן העממי חובר אל המילים, לפי עדות המשורר: "מנוער עולה מבולגריה. הם שרו את השיר הזה ורקדו לפיו הורה הם שרו זאת עם מילים כלשהן - "חבריה, בואו ונרקוד...".
המשורר ביטא בשיר את ערכי מפעל ההתיישבות הציונית, תנועת העבודה והחלוציות; הוא מהלל את הזמר והשירה, הריקוד והמחול, שהיו שכיחים אצל חלוצים וחלוצות בארץ ישראל במחצית הראשונה של המאה ה-20, ומעלה על נס את אהבת ארץ ישראל ואת העבודה החקלאית, שיסודה בחריש ובזריעה ונטיעה, בשורות ארוכות, "תלמים".
השיר המחורז כולל שלושה בתים ופזמון.
הבית הראשון מתחיל במילים: "זֶמֶר זֶמֶר לָךְ", אשר מוקדש לארץ ישראל, למולדת הרוחנית, ל"מכורה".
 הבית השני מתחיל במילים: "הוֹרָה הוֹרָה לָךְ", שמו של ריקוד המוקדש למולדת אף היא.
 הבית השלישי מתחיל במילים: "תֶּלֶם תֶּלֶם לָךְ" שאזכורם גם הוא מוקדש למולדת.
 הפזמון מדגיש את אווירת השירה, הריקוד הקצבי, והתקווה לבניין חיים חדשים:
"הֲרָרַיִךְ הֵמָּה יִשְׂמָחוּ

עֵת מְחוֹל הַהוֹרָה יִסְעַר

אֶלֶף פְּרָחִים לְפֶתַע יִפְרָחוּ

יְכַסּוּ אֶת עֵין הַמִּדְבָּר".
 "זמר זמר לך" נעשה אהוד מאוד וזכה לביצועים רבים במאה ה-20 וה-21, בין השאר, על ידי אהובה צדוק, הגבעטרון, דורית ראובני, עפרה חזה, וגאולה גיל. מקובל לנגנו בהרכבים תזמורתיים בחגיגות ובטקסים ממלכתיים וצבאיים בימי מועד וזיכרון.
מקור הלחן אינו ידוע. יש אומרים שמקורו מחסידות בויאן, ויש אומרים שמקורו מעולים מבולגריה או מטורקיה.
הערות שוליים

↑  אברהם בן-זאב בראיון, באתרה של ציפי פליישר.
↑  זמר זמר לך, באתר lifemusic.
↑  זמר זמר לך, באתר אוצר הזמר העברי.
↑  ראו בדף השיר בזמרשת.
זמר החתונות

| --- | --- |

 בימוי:  פרנק קוראצ'י 
 הופק בידי:  רוברט סימונדס, ג'ק ג'יארפוטו, בראד גריי 
 תסריט:  טים הרליהי 
 עריכה:  טום לואיס 
 שחקנים ראשיים:  אדם סנדלר טדי קסטלוסי פיטר דנטה Carmen Filpi שאנה מואקלר סטיבן בריל Michael Shuman Jodi Thelen Richard Dunn אנג'לה פאטון Maree Cheatham Joshua Oppenheimer בריאן פוסהן טים הרליהי Jason Cottle רוברט סמיגל פרנק סיברו אנג'לה פת'רסטון מתיו גלייב אלן קוברט דרו ברימור כריסטין טיילור קווין נילון סטיב בושמי Ellen Albertini Dow כריסטינה פיקלס ג'ון לוביץ בילי איידול אלקסיס ארקט Mark Beltzman 
 מוזיקה:  טדי קסטלוסי 
 צילום:  טים שוורסטדט 
 מדינה:  ארצות הברית ארצות הברית
 חברת הפקה:  Flower Films, Brillstein Entertainment Partners, ניו ליין סינמה 
 חברה מפיצה:  ניו ליין סינמה, נטפליקס 
 שיטת הפצה:  וידאו על פי דרישה 
 הקרנת בכורה:  25 ביוני 1998 
 משך הקרנה:  91 דק' 
 שפת הסרט:  אנגלית 
 סוגה:  קומדיה רומנטית 
 הכנסות באתר מוג'ו:   weddingsinger
 פרסים:  פרס הקולנוע של MTV לנשיקה הטובה ביותר (אדם סנדלר, דרו ברימור) 
 www.weddingsinger.com
 דף הסרט ב־IMDb
 
זמר החתונות (באנגלית: The Wedding Singer) הוא סרט קומדיה רומנטית אמריקאי משנת 1998 בבימויו של פרנק קורצ'י. בסרט מככב אדם סנדלר כזמר חתונות בשנות ה-80 ודרו ברימור כמלצרית בה הוא מתאהב.
הסרט נוצר בתקציב של 18 מיליון דולרים וגרף מעל ל-80 123 מיליון דולרים ברחבי העולם.
תקציר העלילה

עלילת הסרט, אשר מתרחשת בשנת 1985, מתמקדת ברובי הארט (אדם סנדלר), זמר חתונות מוכשר אשר גר במרתף של אחותו וחולם להיות כוכב רוק מצליח. הארט מתידד עם ג'וליה סאליבן (דרו ברימור) אשר עובדת כמלצרית באולם החתונות בו הוא מופיע. על אף שרובי מחבב את ג'וליה, בתחילת הסרט הוא נמנע מלחשוף זאת משום שהוא מאורס ללינדה והיא מאורסת לברוקר עשיר בשם גלן (מתיו גלייב). אף על פי כן, בהמשך לינדה בוחרת לעזוב את הארט ביום חתונתם. בינתיים, ג'וליה מבקשת מהארט שיסייע לה לארגן את חתונתה. במהלך ההכנות לחתונה של ג'וליה רובי, אשר מתאהב בכלה לעתיד, מגלה שגלן בוגד בג'וליה, ומשום כך הוא מחליט לנסות ולכבוש את ליבה לפני שהיא תתחתן עם גלן.
וילמוש בק (זמר אופרה)

| --- | --- |
אין תמונה חופשית
 לידה:  19 בפברואר 1869 פשט 
 פטירה:  1 בדצמבר 1925 (בגיל 56) שיקגו, ארצות הברית 
 מוקד פעילות:  האימפריה האוסטרו-הונגרית 
 סוג קול:  בריטון 
 
וילמוש בק (נקרא גם וילהלם וויליאם בק בחו"ל, בהונגרית: Beck Vilmos; פשט, 19 בפברואר 1868 – שיקגו, 1 בדצמבר 1925) היה זמר אופרה (בריטון) יהודי-הונגרי.
ביוגרפיה

בק נולד במשפחה יהודית, אביו, שאנדור בק היה בעל בית חרושת, אמו הייתה קטלין פרידמן. יכולותיו המוזיקליות התבטאו כבר בגיל עשר. לאחר שלמד קומפוזיציה ופסנתר בפשט, הבחין המלחין, המנצח והמורה למוזיקה הגרמני האנס פון קוסלר(אנ') בכישורי השירה שלו. על פי הצעתו נסע לפריז לארבע שנים, שם למד פיתוח קול ושירה בקונסרבטוריון.
לאחר שובו, בשנת 1892 ערך הופעת בכורה בבית האופרה של בודפשט ב-17 בספטמבר בתפקיד הראשי של האופרה "המלט" מאת אמברואז תומא. הוא חתם על חוזה כחבר הסגל בחודש שלאחר מכן. עד מהרה הפך לבריטון המועסק ביותר לצד הבריטון מיהאי טקאץ'. בשנת 1901 התארח באופרה של וינה. שם הופיע ב-10 בספטמבר, באופרה של וגנר זהב הריין בתפקיד אלבריך. הוא שב לבירת אוסטריה כאורח במשך שתי עונות. חוזהו בודפשט הופסק בשנת 1908 וב־14 בינואר נפרד בתפקיד מלט. הוא נסע לפריז, שם הופיע בארמון גרנייה ב-1 בפברואר כטלרמונד (וגנר: לוהנגרין). עד פרוץ מלחמת העולם הראשונה הופיע בבירת צרפת בעיקר בהופעות יצירות וגנר בצורת קונצרטים. משנת 1910 ועד מותו הופיע בעיקר במיזם שפעל בתיאטרון האודיטוריום בשיקגו. בשנת 1912 פנה ללא הצלחה לתפקיד מנהל האופרה של בודפשט, שהייתה במשבר כלכלי עקב הירידה במספר הצופים. לאחר מלחמת העולם הראשונה הוא הופיע שוב לעיתים קרובות באירופה, בתקופה זו הוא התארח הכי הרבה בשוודיה.
במשך תקופה קצרה היה בק בעלה של השחקנית אלה קרטס, איתה התחתן ב־18 ביוני 1898 בבודפשט, הם התגרשו בשנת 1904. היא נישאה מייד לאחר מכן לשאנדור גות. באופן בלתי צפוי, וילמוש בק מת בחדרר המלון בשיקגו. אפשרות הרעלה הועלתה גם כסיבה. הקהילה ההונגרית האמריקאית הזדעזעה מהחדשות.
בקריירה שלו היו שתי בכורות עולמיות חשובות:
ב־16 בדצמבר 1902, היא שר בבודפשט את תפקיד אדלברט פון ויסלינגן באופרה של קרל גולדמארק Götz von Berlichingen
הבכורה העולמית השניינ הייתה בשיקגו ב־30 בדצמבר 1921, בתפקיד הליאנדר הראשון באופרה אהבה לשלושה תפוזים של סרגיי פרוקופייב.
חוג תפקידיו היה בריטון דרמטי והיה מצוין באופרות איטלקיות וצרפתיות, כמו גם בדרמות מוזיקליות של וגנר. קולו תואר כבעל גוון נעים להפליא, מלא ומתאים גם לסגנון בל קנטו.
תפקידיו

אומברטו ג'ורדאנו: פדורה - דה סיריקס
גולדמרק: Berlichingen Götz - Adelbert von Weislingen
גונו: פאוסט - ולנטין
רוג'רו ליאונקוואלו - ליצנים - טוניו
מאסנה: הרודיאס - ויטליוס
מאיירבר: האישה האפריקאית - נלוסקו
מוצרט: דון ג'ובאני - תפקיד ראשי
פרוקופייב: מאהב שלושת התפוזים - Leander
פוצ'יני: מנון לסקו - סמל לסקו
פוצ'יני: טוסקה - הברון מסקרפיה
סן-סנס: שמשון ודלילה - הכהן הגדול של דגון
תומא: המלט - תפקיד ראשי
ורדי: ריגולטו - תפקיד ראשי
ורדי: אותלו - יאגו
וגנר: ההולנדי המעופף - ההולנדי
וגנר: טנהויזר - וולפרם פון אשנבאך
וגנר: לוהנגרין - טלרמונד
וגנר: טריסטן ואיזולדה - קורוונאל
וגנר: טבעת הניבלונג - אלבריך; ווטן
לקריאה נוספת

100 שנה לבית האופרה של בודפשט. 1984. ISBN 9633305241
מסמכים נבחרים של בית האופרה בן המאה, מסת"ב 9637601856
Eisenberg, Ludwig: Großes biographisches Lexikon der Deutschen Bühne im XIX. Jahrhundert. Leipzig, 1903.
לקסיקון יהודי הונגרי. 1929. וילמוש בק. מקוון.
Operissimo.com
תיאור עכשווי (אורכב 05.03.2016 בארכיון Wayback Machine) של מותו בגיליון הבית (אורכב 05.03.2016 בארכיון Wayback Machine) של ה -6 בדצמבר 1925 (בתרגום לאנגלית)
לקסיקון משחק הבמה ההונגרי
אינדקס ביוגרפי הונגרי
הערות שוליים

↑  A házasságkötés bejegyezve a Bp. VI. ker. állami házassági akv. 547/1898. folyószáma alatt.
↑  A magyar királyi Curia 1904. évi febr. 18. napján 890/1904. polg. sz. a. kelt ítélete.
| --- | --- |
בקרת זהויות :  GND: 1326956450  VIAF: 4372171400934936930000   WorldCat (עם VIAF): 4372171400934936930000
הרויה פוג'י

זהו שם יפני; שם המשפחה הוא .
הרויה פוג'י (ביפנית: 藤井 陽也; נולד ב-26 בדצמבר 2000 ביפן) הוא כדורגלן יפני המשחק בעמדת הבלם בקבוצת קורטרייק מליגת העל הבלגית, בהשאלה מנגויה גראמפוס, ובנבחרת יפן.
קריירת מועדונים

פוג'י גדל במחלקת הנוער של נגויה גראמפוס. בשנת 2018 החל לשחק בקבוצה הבוגרת של המועדון במסגרת ליגת העל היפנית.
ב-10 בינואר 2024 הושאל פוג'י עד לתום עונת 2023/2024 לקורטרייק מליגת העל הבלגית, עם אופציית רכישה. ב-20 בינואר ערך את הופעת הבכורה שלו במועדון, בניצחון 0–1 על סטנדרד לייז' במסגרת המחזור ה-21 בליגה.
קריירה בינלאומית

ב-1 בינואר 2024 ערך פוג'י את הופעת הבכורה שלו בנבחרת יפן, בניצחון 0–5 על נבחרת תאילנד במשחק ידידות.
תארים

גביע הליגה היפנית (1): 2021
הערות שוליים

↑  HARUYA FUJII VOLGENDE VERSTERKING KVK באתר הרשמי של קורטרייק, 10 בינואר 2024 (בהולנדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הרויה פוג'י".
ז'ואאו ז'ילברטו נול

| --- | --- |
אין תמונה חופשית
 לידה:  15 באפריל 1946 פורטו אלגרה, ברזיל 
 פטירה:  29 במרץ 2017 (בגיל 70) 
 מדינה:  ברזיל 
 מקום לימודים:  האוניברסיטה הפדרלית של ריו גראנדה דו סול, האוניברסיטה האפיפיורית הקתולית של ריו דה ז'ניירו 
 שפות היצירה:  פורטוגזית 
 פרסים והוקרה:  פרס ז'בוטי (1994)  מלגת גוגנהיים 
 www.joaogilbertonoll.com.br
 
ז'ואאו ז'ילברטו נול (בפורטוגזית: João Gilberto Noll;‏ 15 באפריל 1946 - 29 במרץ 2017) היה סופר ברזילאי.
ביוגרפיה

ז'ואאו ז'ילברטו נול נולד בפורטו אלגרה בשנת 1946, רביעי מבין שישה אחים. הוא למד בבית ספר קתולי ולאחר מכן ספרות באוניברסיטת ריו גראנדה דו סול. הוא הפסיק את לימודיו כדי לעבוד כעיתונאי, וסיים אותם לבסוף באוניברסיטה הקתולית האפיפיורית של ריו דה ז'ניירו. הוא התמחה בשירה לירית, אך כתיבתו היא פרוזה.
נול נפטר במרץ 2017 בפורטו אלגרה.